Във връзка с постъпило с уведомление с вх. № ОВОС-1848/29.06.2023г. и допълнителна информация с вх. № ОВОС-1848-79/26.01.2024г. и вх. № ОВОС-1848-80/15.02.2024г. за инвестиционно предложение (ИП): „Изграждане на кариери за добив на риолити, пясъци и чакъли в участъците на концесионна площ „Бърдото” (243.894 дка), землище на с. Дълбок извор, община Първомай, област Пловдив”, с възложител „Запрянови-03“ ООД и становище на БД ИБР с изх. №ПУ-01-608(8)/05.04.2024г., основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Заявеното инвестиционно предложение е изграждане на кариери за добив на риолити, пясъци и чакъли в участъците на концесионна площ „Бърдото” (243.894 дка), землище на с. Дълбок извор, община Първомай, област Пловдив.

Находище „Бърдото“ е разделено на три участъка: „Изток“ (83176 м²) с риолити, „Запад“ (141652 м²) и „Юг“ (12148 м²) с пясъци и чакъли. Те са включени в концесионни контури:

* концесионен контур 1 (102242 м²), обхваща участък „Изток“ (83176 м²) с риолити; участък „Юг“ (12148 м²) с пясъци и чакъли и съпътстваща площ в размер на 6918 м².
* концесионен контур 2 (141652 м2) обхваща участък „Запад“с площ 141652 м2.

1. Инвестиционното предложение попада в обхвата на т. 2, буква „а“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада частично в границата на защитена зона от Европейската екологична мрежа „НАТУРА 2000“ – BG0000436 „Река Мечка“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Първомай, Кметство с. Дълбок Извор, БД ИБР, Министър на енергетиката

Отговорено от РИОСВ-Пловдив на 16.05.2024г.